## Poslovnik o radu Skupštine Republičkog fonda zdravstvenog osiguranja i zdravstva Hrvatske i njenih organa

### NN 5/1991 (11.2.1991.), Poslovnik o radu Skupštine Republičkog fonda zdravstvenog osiguranja i zdravstva Hrvatske i njenih organa

# REPUBLIČKI FOND ZDRAVSTVENOG OSIGURANJA I ZDRAVSTVA HRVATSKE

Na osnovi članka 21. i 22. Statuta Republičkog fonda zdravstvenog osiguranja
i zdravstva Hrvatske ("Narodne novine", br. 48l90), Skupština
Republičkog fonda zdravstvenog osiguranja i zdravstva Hrvatske, na sjednici
održanoj dana 16. siječnja 1991. godine, donosi

## POSLOVNIK

### o radu Skupštine Republičkog fonda zdravstvenog osiguranja i zdravstva Hrvatske i njenih organa

1. OSNOVNE ODREDBE

Članak 1.

Poslovnikom o radu Skupštine Republičkog fonda zdravstvenog osiguranja
i zdravstva Hrvatske (u daljnjem tekstu: Poslovnik) određuje se način upravljanja
i odlučivanja Skupštine Republičkog fonda zdravstvenog osiguranja i zdravstva
Hrvatske (u daljnjem tekstu: Skupština Republičkog fonda).

Članak 2.

Odredbe ovog Poslovnika primjenjuju se i na rad organa, odbora i kornisija
Skupštine Republičkog fonda. Članovi Skupštine Republičkog fonda i druge
osobe koje sudjeluju u radu Skupštine Republičkog fonda, njenih organa,
odbera i komisija. dužni su se pridržavati odredaba ovog Poslovnika.

Članak 3.

Radom Skupštine Republičkog fonda rukovodi predsjednik. Ako predsjednik
nije prisutan, radom Skupštine rukovodi član Izvršnog odbora Skupštine
Republičkog fonda. kojeg ovlasti lzvršni Odbor.

Članak 4.

Skupština može pravovaljano odlučivati ako je na sjednici prisutno više
od polovice ukupnog broja članova.

Skupština Republičkog fonda donosi odluke većinom giasova ukupnog broja
članova Skupštine. Skupština donosi odluke javnim izjašnjavanjem.

II. PRAVA I DUŽNOSTI PREDSJEDNIKA SKUPŠTINE REPUBLIČKOG FONDA

Članak 5.

Predsjednik Skupštine Republičkog fonda

- saziva i rukovodi sjednicom Skupštine Republičkog fonda, a u slučaju
odsutnosti predsjednika, radom sjednice rukovodi član Izvršnog odbora kojeg
ovlasti Izvršni odbor,

- otvara sjednicu Skupštine Republičkog fonda, utvrđuje potreban broj
prisutnih članova Skupštine radi pravovaljanog odlučivania,

- predlaže dnevni red sjednice i vodi brigu da se sjednica odvija po
prihvaćenom dnevnom redu, - vodi brigu o održavanju reda na sjednici i
daje riječ po redu kako su se prisutni prijavili, - upozorava članove Skupštine,
kao i osobe koje su nazočne na sjednici, da se ne udaljuju od predmeta
po utvrđenom dnevnom redu,

- može udaljiti svaku osobu koja narušava red na sjednici,

- vodi brigu o prijedlozima podnesenim u toku rada Skupštine,

- utvrđuje formulaciju prijedloga i stavlja ga na glasovanje,

- utvrđuje i objavljuje rezultat glasovanja,

- vodi brigu da se o radu sjednice vodi zapisnik,

- brine se da se u radu Skupštine poštuju odredbe zakona i općih akata
Republičkog fonda,

- potpisuje akte koje donosi Skupština,

- vodi brigu o izvršavanju odluka Skupštine Republičkog fonda.

Članak 6.

Predsjednik Skupštine Republićkog fonda. saziva sjednicu po svojoj inicijativi,
na prijedlog Izvršnog odbora Skupštine Republičkog fonda, na prijedlog
1 i 3 članov a Skupštine Republičkog fonda, ili na prijedlog direktora
Republičkog fonda.

III. SAZIVANJE SJEDNICE

Članak 7.

Poziv za sjednicu mora biti upućen članovima Skupštine Republičkog fonda
najkasnije 8 dana prije dana određenog za održavanje sjednice.

Zajedno s pozivom, članovima se dostavlja prijedlog dnevnog reda i odgovarajući
materijal, pitanja koja se predlažu za dnevni red i zapisnik sa prethodne
sjednice.

Iznimno, u hitnim slučajevima, predsjednik može sazvati sjednicu u roku
kraćem od 8 dana, a dnevni red za tu sjednicu može predložiti i na samoj
sjednici.

Članak 8.

Poziv za sjednicu obvezatno se dostavlja ministru za zdravstvo RH, direktoru
Republičkog fonda, pomoćnicima direktora Republičkog fonda, predsjedniku
Odbora za zdravstvo i socijalnu zaštitu Sabora Republike Hrvatske, a zavisno
od pitanja koja su predmet dnevnog reda sjednicc; poziv se dostavlja predstavnicima
zdravstvenih organizacija i znanstvenih ustanova ukoliko je potrebno da
izlože prijedlog koji je na dnevnom redu sjednice i predstavnicima sredstava
javnog priopćavanja.

Predsjednik Skupštine Republičkog fonda u dogovoru s direktorom Republičkog
fonda, određuje da li je i koga, osim osoba navedenih u stavku 1. ovog
članka, putrebno pozvati na sjednicu Skupštine zavisno o dnevnom redu utvrđenom
za sjednicu.

IV. TOK SJEDNICE

Članak 9.

Sjednicu Skupštine Republičkog fonda otvara predsjednik Skupštine i
utvrđuje da li je na sjednici nazočan potreban broj članova Skupštine Republičkog
fonda,

Članak l0.

Prije utvrđivanja dnevnog reda, predsjednik daje kratke upute i obavijesti
u svezi s radom sjednice Skupštine.

Članak 11.

Predsjednik Skupštine Republičkog fonda podnosi članovima Skupštine
prijedlog dnevnog reda na razmatranje, a odluku o utvrđivanju dnevnog reda
Skupštine, donosi Skupština većinom glasova ukupnog broja članova Skupštine.
Nakon utvrđivanja dnevnog reda, prelazi se na raspravu i odlučivanje o
pojedinim točkama dnevnog reda i to redom kojim su utvrđene u prihvaćenom
dnevnom redu.

Članak 12.

Prije rasprave o pojedinim točkama dnevnog reda, predlagač materijala
podnosi izvješće, nakon čega predsjednik otvara raspravu s tim, da nitko
ne može govoriti prije nego što zatraži riječ od predsjednika Skupštine.
Ukoliko se u toku rasprave utvrdi da je prijedlog nepotpun, Skupština može
odlučiti da se rasprava prekine o tom prijedlogu i prijedlog nadopuni,
te da se rasprava o njemu vodi na jednoj od idućih sjednica. Ukoliko je
pitanje o kojem se raspravlja dovoljno razjašnjeno da se može donijeti
odluka, predsjednik može zaključiti raspravu, iako svi govornici koji su
se prijavili nisu sudjelovali u raspravi. Predsjednik će opomenuti govornika
koji se u raspravi o pojedinoj točki dnevnog reda udalji od predmeta dnevnog
reda, ukoliko se i nakon drugog poziva ne drži dnevnog reda, predsjednik
će mu oduzeti riječ. Kada utvrdi da nema više prijavljenih za raspravu,
predsjednik zaključuje raspravu.

Članak 13.

Odlučivanje na Skupštini donosi se javnim glasovanjem. Za donošenje
pravovaljanih odluka potrebna je prisutnost više od polovice ukupnog broja
članova Skupštine Republićkog fonda. Ako predsjednik ili pojedini član
Skupštine Republičkog fonda u toku sjednice smatra da na sjednici ne sudjeluje
dovoljan broj članova, predsjednik će naložiti prozivanje

Članak 14.

Ako za rješavanje pojedinog pitanja na dnevnom redu ima više prijedloga,
predsjednik iznosi na glasovanje pojedlne prijedloge onim redom, kako su
podneseni.

Članak 15.

Predsjednik formulira prijedlog i stavlja ga na glasovanje. Po završenom
glasovanju predsjednik utvrđuje i objavljuje rezultat glasovanja. Na osnovi
rezultata glasovanja predsjednik objavljuje da je prijedlog o kojem se
glasovalo prihvaćen ili odbijen. Prihvaćen je prijedlog za koji je glasovala
nadpolovićna većina ukupnog broja članova Skupštine Republičkog fonda.

Članak 16.

O radu na sjednici Skupštine Republičkog fonda vodi se zapisnik. Zapisnik
vodi zapisničar kojeg odredi direktor Republičkog fonda.

Zapisnik mora sadržavati osnovne podatke o radu sjednice, a osobito:

- redni broj sjednice,

- datum i mjesto gdje se održava sjednica,

- vrijeme početka sjednice,

- imena i prezimena i broj prisutnih i odsutnih članova Skupštine, kao
i ime i prezime predsjednika, odnosno osobe koja predsjedava sjednicom
i imena i prezimena drugih osoba koje su nazočne na sjednici,

- ustanovljenje predsjednika da sjednici prisustvuje dovoljan broj članova
Skupštine za održavanje sjednice (kvorum),

- ustanovljenje o usvajanju zapisnika prethodne sjednice. predložen
i usvojeni dnevni red,

- imena i prezimena izvjestilaca o pojedinim pitanjima i kratki sadržaj
izvješća, odnosno pitanja o kojima se raspravljalo,

- rezultat glasovanja o pojedinim prijedlozima,

- zaključke, odnosno odluke, donesene o pojedinim pitanjima,

- naznaku vremena kada je sjednica završena, odnosno prekinuta,

- u slučaju prekida sjednice naznaku vremena kada je sjednica ponovno
nastavljena. Zapisnik Skupštine potpisuje predsjednik, odnosno osoba koja
je predsjedavala sjednici, zapisničar i ovjerovitelji. Zapisnik Izvršnog
odbora potpisuje predsjednik i zapisničar, a potvrđuje se na slijedećoj
sjednici glasovanjem.

V. IZVRŠNI ORGAN, ODBORI I KOMISIJE

1. Izvršni odbor

Članak 17.

Izvršni odbor je izvršni organ Skupštine Republičkog fonda. Radom Izvršnog
odbora rukovodi predsjednik Skupštine. Sjednicu Izvršnog odbora saziva
predsjednik Izvršnog odbora. Izvršni odbor Skupštine Republičkog fonda
donosi odluke većinom glasova ukupnog broja članova. Izvršni odbor donosi
odluke na osnovi ovlasti Skupštine Republičkog fonda. lzvršni odbor Skupštine
Republičkog fonda utvrđuje prijedloge općih akata koje donosi Skupština
Republičkog fonda, te donosi pojedinačne odluke za provodenje općih akata
Republičkog fonda, izvršava odluke Skupštine Republičkog fonda i odobrava
zaključivanje ugovora o provođenju zdravstvene zaštite.

2. Odbori i komisije

Članak 18.

Za rješavanje poslova iz svoje nadležnosti, Skupština Republičkog fonda
osniva odgovarajuće odbore i komisije.

Odlukom o osnivanju odbora i komisija, utvrđuju se poslovi koji se povjeravaju
odborima i komisijama iz prethodnog stavka i imenuju njihovi članovi.

VI. JAVNOST RADA

Članak 19.

Javnost rada Skupštine Republičkog fonda osigurava se objavom općih
akata Republićkog fonda u službenom glasilu Republike Hrvatske.

VII. PRELAZNE I ZAVRŠNE ODREDBE

Članak 20.

Ovaj Poslovnik donosi Skupština Republičkog fonda većinom glasova ukupnog
broja članova. Izmjene i dopune ovog Poslovnika donose se na isti način
kao i Poslovnik.

Članak 21.

Ovaj Poslovnik stupa na snagu osmoga dana nakon objave u "Narodnim
novinama".

Klasa : 025-04/91-01 /02

Urbroj : 338-09-91- 1

Zagreb, 16. siječnja 1991.

Predsjednik Skupštine Republičkog fonda

**prof. dr. sci. Mate Granić, v. r.**

Ostalo, NN 5/1991-127